hy en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en oc en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en
​Դեղատների գլխավոր վարչության շենք. ավելի քան 130 տարի ծառայելով առողջապահությանը — Անի Բլոգ
Հոկտեմբերի 16, 2017 Անի Գասպարյան
Երևանի ամենահին շենքերից մեկը, որ կառուցվել է XIX դարավերջին այն ժամանակվա Թարխանովսկայա փողոցում (այժմ Պուշկինի 56), վերջերս վերաբացեց իր դռները՝ հիմնանորոգված և, որ ամենակարևորն է, ամբողջությամբ պահպանված: Սակայն ուշագրավն այն է, որ տեղական նշանակության պատմամշակութային այս բացառիկ շենքը 130 տարուց ավելի գործում է իբրև առողջապահական կառույց և այժմ էլ վերաբացվեց նույն առաքելությամբ:
Շենքը կառուցվել է 1880-ական թվականներին, ճարտարապետ Գուրեցկու նախագծով: Այն երկհարկանի, սև տուֆից գեղեցիկ կառույց է՝ դասական խոյակներով ու բազմաշերտ քիվերով, և իր գրեթե մեկուկեսդարյա ներկայությամբ զարդարում է Պուշկին-Փարպեցի խաչմերուկը:
Շենքը կառուցվել է առողջապահական նկատառումներով: Ըստ որոշ տեղեկությունների՝ XIX դարավերջին Ռուսական կայսրության բոլոր նահանգներում պայքար էր մղվում տարբեր համաճարակների դեմ։ Որոշում է ընդունվում նահանգների վարչական կենտրոններում ստեղծել համաճարակային կայաններ և դեղերի պահեստներ։ Նույն նպատակով էլ կառուցվում է այս շենքը: Արդեն XX դարասկզբին շենքը տրամադրվել է Երևանի քաղաքային գործադիր մարմնի բժշկական հարցերով զբաղվող հանձնաժողովին։ Հայաստանի առաջին Հանրապետության տարիներին շենքում գործել է Հայաստանի կառավարության հանրային խնամատարության նախարարությանը կից բժշկասանիտարական բաժինը։ Շենքում գործել է նաև Երևանի առաջին դեղատներից մեկը։
Հայաստանի խորհրդայնացումից հետո, 1920 թ. դեկտեմբերի 22-ի հատուկ դեկրետով կազմավորվում է Հայաստանի առողջապահության ժողկոմիսարիատը, որը տեղակայվում է այս շենքում և գործում մինչև 1936 թվականը։ Փաստորեն սա Հայաստանի առաջին առողջապահության նախարարության շենքն է և արժեքավոր է նաև այդ փաստով:
1936 թվականից հետո այս շենքում գործում է առողջապահության նախարարության Հայբուժպետառը (Հայաստանի բուժական պիտույքների պետական առևտրական վարչություն) և դրա պահեստը։ 1942 թ. շենքում տեղակայվում է Երևանի Քիմդեղագործարանը։ Երկրորդ համաշխարհային պատերազմի տարիներին գործարանի ողջ արտադրանքը՝ դեղերն ու բժշկական պարագաները, ուղարկվում են ռազմաճակատ։
Հետպատերազմյան տարիներին շենքում տեղակայվում է Հայաստանի դեղատների գլխավոր վարչությունը: Տասնամյակներ շարունակ ղեկավարելով դեղագործության ոլորտը՝ դեղատների գլխավոր վարչությունը ստեղծում է դեղատների լուրջ համակարգ, որը ԽՍՀՄ տարածքում բազմիցս ճանաչվում է լավագույնն իր գործունեության արդյունավետության համար: Հայաստանի դեղատների գլխավոր վարչության և Դեղագործների գիտական ընկերության նախաձեռնությամբ հանրապետությունում երկու անգամ անցկացվում են ԽՍՀՄ դեղագործական ընկերության համագումար, որոնց մասնակցում են խորհրդային դեղագործության բնագավառի խոշորագույն ներկայացուցիչներ: Վերջիններս, այցելելով Հայաստան, բարձր են գնահատում դեղագործության ոլորտի զարգացումը մեր երկրում, քանի որ Հայաստանն ուներ գիտահետազոտական կենտրոններ, ուսումնական հաստատություններ, արդյունաբերություն, դեղատնային համակարգ և այլն:
Խորհրդային կարգերի օրոք Դեղատների գլխավոր վարչությունը վերաձևավորվում է՝ դառնալով «Արմֆարմացիա» պետական ընկերություն, որը, շարունակելով իրավանախորդի գործառույթները, իրականացնում է դեղատնային համակարգի զարգացումը, ապրանքային և նյութատեխնիկական ապահովումը, վարչական ու ֆինանսական կառավարումը, նորմատիվային փաստաթղթերի ու ակտերի մշակումը, կադրերի վերապատրաստումը և որակավորման բարձրացումը, կարգերի տրամադրումը, խորհրդատվական օգնությունը բժիշկներին ու դեղագործներին և այլն:
1980-ականներին շենքում է գործել նաև Հայ դեղագործության թանգարանը, որը, սակայն, 4 տարի անց լուծարվել է:
«Արմֆարմացիա» ընկերությունը կարևոր դեր է խաղում Հայաստանի անկախության առաջին տարիներին՝ Արցախյան պատերազմի ժամանակ ապահովելով դեղերի մատակարարման արդյունավետ գործընթացը: 1998 թվականին «Արմֆարմացիա» ընկերությունը մասնավորեցվում է և վերանվանվում «Արմֆարմացիա» ՓԲԸ: Մինչև 2015 թվականը ընկերությունը գործում էր այս շենքում՝ գործունեություն իրականացնելով դեղերի մեծածախ վաճառքի ոլորտում:
2015 թվականը շենքի պատմության մեջ բեկումնային է դառնում: Շենքը գնում է «Ուիգմոր քլինիք» ընկերությունը, որի սեփականատերը, ըստ որոշ տեղեկությունների, լոնդոնաբնակ հայ է: Սեփականատերը հիմնանորոգում է շենքը և պահպանելով կառույցի պատմական տեսքը՝ այն դարձնում օրթոպեդիայի, սպորտային վնասվածքաբանության և ողնաշարի վիրաբուժության ժամանակակից կենտրոն՝ հիվանդանոցաշինության միջազգային չափանիշներին համապատասխան: Այս ամենը հնարավոր է դառնում իրականացնել Մեծ Բրիտանիայում գործող «Ուիգմոր Մեդիքալ» ընկերության մեթոդական և ֆինանսական ներդրումների շնորհիվ:
Սեպտեմբերի 28-ին տեղի ունեցավ «Ուիգմոր Քլինիք» բժշկական կենտրոնի պաշտոնական բացումը, որին ներկա էր նաև հանրապետության նախագահը: Կենտրոնի հիմնադրման ծրագրի ընդհանուր արժեքը 4.3 մլն ԱՄՆ դոլար է, որից 3.8 մլն դոլարն արդեն իսկ ներդրվել է: Մինչև 2017 թվականի ավարտը նախատեսվում է ձեռք բերել ևս 500 հազ. դոլարի բժշկական սարքավորում և գույք՝ կենտրոնի երկրորդ վիրահատարանը կահավորելու համար:
Այսպիսով՝ երևանցիների շրջանում Դեղատների գլխավոր վարչության շենք անվանումով հայտնի 130 տարեկան պատմական կառույցը նոր շնչառություն է ստանում՝ դառնալով նաև դրական օրինակ ու նախադեպ պատմամշակութային հուշարձան շենքերի մյուս սեփականատերերի համար, թե ինչպես պետք է վերաբերվել իրենց պատկանող արժեքավոր կառույցներին ու դրանց կյանք հաղորդել՝ չկտրելով պատմական հիշողությունից ու միջավայրից:
​Մոնրեալից՝ Հայաստան, հոլիվուդյան ֆիլմարտադրությունից՝ «Թումո»
​«Պետք է ապրածդ երկրի արժեքն իմանաս». լիբանանահայ հայրենադարձը՝ հայ հոռետեսներին
Մայիսի 09, 2019 Անի Գասպարյան 0
​«Դու լեռներում չես, լեռներն են քո մեջ»․ վերադարձ Գերմանիայից
«Հայաստանի գյուղերը մի ուրիշ ձևով եմ սիրում։ Երբ մտնում ես գյուղ, քեզ տնից էլ լավ ես...
Ապրիլի 09, 2019 Անի Գասպարյան 0
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Լիդան մի քանի ամսական էր, երբ ընտանիքը 90-ականներին տեղափոխվեց Ռուսաստան։ Ամեն ինչ կարծես լավ էր, ինքն...
Հուլիսի 07, 2018 Անի Գասպարյան 0
Երևանի պետական բանկ. 125-ամյա կառույցի փառավոր անցյալն ու անփառունակ ներկան
Մարգարյան հիվանդանոցի շարունակությամբ, դեպի Կողբացի խաչմերուկ, եռահարկ, սև տուֆից մի հրաշալի շենք կա, որի մոտով անցնելիս...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն